
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1383 

19 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Τοπικού Ρυμοτομικού Σχεδίου στην εκτός 
σχεδίου περιοχή, στη θέση «ΣΙΡΟΛΙ», της Κοινότη¬ 
τας Λεχόβου (Ν. Φλώρινας) για την εκτέλεση επεί¬ 
γοντος στεγαστικού προγράμματος «ΛΕΧΟΒΟ I» 
του Οργανισμού Εργατικής Κατοικίας (Ο.Ε.Κ.) και 


καθορισμός όρων και περιορισμών δόμησης αυ¬ 
τού. 1 

Επικύρωση καθορισμού οριογραμμών του ρέματος 
Πευκάρι στονταμειευτήρα φράγματοςτου Δ.Δ.Λό- 
φου Δήμου Πέτρας Νομού Πιερίας. 2 


ΑΠΟΦΑΣΕΙΣ 

Αριθ.2154 (1) 

Έγκριση Τοπικού Ρυμοτομικού Σχεδίου στην εκτός σχε¬ 
δίου περιοχή, στη θέση «ΣΙΡΟΛΙ», της Κοινότητας Λε¬ 
χόβου (Ν. Φλώρινας) για την εκτέλεση επείγοντος στε- 
γαστικού προγράμματος «ΛΕΧΟΒΟ I» του Οργανι¬ 
σμού Εργατικής Κατοικίας (Ο.Ε.Κ.) και καθορισμός 
όρων και περιορισμών δόμησης αυτού. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το Ν. 2503/97 (ΦΕΚ107Α730.5.97) περί «Διοίκησης, 
Οργάνωσης, στελέχωσης της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλων διατάξε¬ 
ων». 

2. Το Ν.Δ. 17.7.23 (Α'223), τα άρθρα 3,9,11,70 περί «σχε¬ 
δίων πόλεων, κωμών κ.λπ.», όπως μεταγενέστερα τροπο¬ 
ποιήθηκε και συμπληρώθηκε. 

3. Το Ν. 3200/55, άρθρο 8 περί «διοικητικής αποκεντρώ- 
σεως». 

4. Το Ν. 1337/83 (ΦΕΚ33 Α714.3.83) περί «επέκτασης 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις», άρθρο 26. 

5. Το Ν. 1577/85 (ΦΕΚ210 Α718.12.86) περί «Γενικού 
Οικοδομικού Κανονισμού», όπως αυτός τροποποιήθηκε 
με το Ν. 2831/2000 (ΦΕΚ140 Α713.6.2000) και ειδικότερα 
το άρθρο 29 αυτού. 


6. Το Ν. 2508/97 (ΦΕΚ124 Α713.6.97) περί «βιώσιμης οι¬ 
κιστικής ανάπτυξης των πόλεων και οικισμών της χώρας 
και άλλων διατάξεων», Άρθρο 25. 

7. Το Ν. 2831/00 (ΦΕΚ140 Α713.6.2000) περί «Τροπο¬ 
ποίηση των διατάξεων του Ν. 1577/1985 «Γενικός Οικοδο¬ 
μικός Κανονισμός» και άλλες πολεοδομικές διατάξεις», 
Άρθρο 29, παρ.Α3. 

8. Το Ν. 3044/02 (ΦΕΚ197 Α727.8.2002) περί «Μεταφο¬ 
ρά Συντελεστή Δόμησης και ρυθμίσεις άλλων θεμάτων 
αρμοδιότητας Υπουργείου Περιβάλλοντος, Χωροταξίας 
και Δημοσίων Έργων», Άρθρο 10. 

9. Το Ν. 2963/54 περί Ο.Ε.Κ., όπως τροποποιήθηκε και ι¬ 
σχύει. 

10. Το 29736/Δ.Μ.Ε.700/29.8.2003 έγγραφο του Ο.Ε.Κ. 

11. Τη 10920/7.11.2002 βεβαίωση της Δ/νσης Γεωργίας 
Ν. Α. Φλώρινας. 

12. Την 6356/26.11.2002 βεβαίωση της ΙΖ' Εφορείας 
Προϊστορικών και Κλασικών Αρχαιοτήτων. 

13. Τη3523/7.10.2002 βεβαίωση της 11ης Εφορείας Βυ¬ 
ζαντινών Αρχαιοτήτων. 

14. Τη 2204/28-6-96 απόφαση παραχώρησης δασικής έ¬ 
κτασης της Δ/νσης Δασών Ν. Φλώρινας. 

15. Τη 1109/22.5.2003 Απόφαση της Δ/νσης Τεχνικών Υ¬ 
πηρεσιών Ν. Α. Φλώρινας περί έγκρισης κυκλοφοριακής 
σύνδεσης. 

16. Την από Σεπτέμβριος 2002 Τεχνική Έκθεση Υδρο- 
γεωλογικής Αναγνώρισης των οικοπέδων του Ο.Ε.Κ. και 
της ευρύτερης περιοχής του Άργους Ορεστικού, Λεχό¬ 
βου και Αγίου Παντελεήμονα Φλώρινας, Περιφερειακή 
Μονάδα Δυτ. Μακεδονίας ΙΓΜΕ. 

17. Την από Δεκέμβριος 2002 Τεχνική Έκθεση Γεωτε¬ 
χνικής Έρευνας στο οικόπεδο του Ο.Ε.Κ. στην Κοινότητα 
Λεχόβου Ν. Φλώρινας στη θέση «Σιρόλι», Δ/νση Κ.Ε.Δ.Ε./ 
Γ ενική Δ/νση Ποιότητας Δημοσίων Έργων/ ΥΠΕΧΩΔΕ. 

18. Τη 1092/22.7.2003 Θετική Γνωμοδότηση του Τμήμα- 
τος Περ/κού και Χωροταξικού Σχεδιασμού/ Δ/νσης 
ΠΕ.ΧΩ. Περιφέρειας Δυτικής Μακεδονίας για την προκα¬ 
ταρκτική περιβαλλοντική εκτίμηση και αξιολόγηση του 
έργου: «Ανέγερση οικισμού του Ο.Ε.Κ. μετά απαραίτητα 
συνοδά έργα σε έκταση 20.630 στρ. στη θέση «Σιρόλι» της 
Κοινότητας Λεχόβου στο Ν. Φλώρινας. 

19. Τη 1897/30.10.2003 Απόφαση Γεν. Γραμ. Περιφέ¬ 
ρειας Δυτικής Μακεδονίας για την Έγκριση Περιβαλλο¬ 
ντικών Όρων για το έργο: «Ανέγερση οικισμού του Ο.Ε.Κ. 

μετά απαραίτητα συνοδό έργα σε έκταση 20.630 στρ. στη 
θέση «Σιρόλι»της Κοινότητας Λεχόβου Νομού Φλώρινας. 

20. Την 55/03 απόφαση του Κοινοτικού Συμβουλίου Κοι¬ 
νότητας Λεχόβου περί αποδοχής Τοπικού Ρυμοτομικού 
Σχεδίου για την ανέγερση οικισμού Ο.Ε.Κ. 

21. Την από 10-11-03 εισήγηση της Δ./νσης ΠΕΧΩ Δυτι¬ 
κής Μακεδονίας/Τμήμα Πολεοδομικού Σχεδιασμού και Ε¬ 
φαρμογών. 

22. Τη θετική γνωμοδότηση της 11ης Συνεδρίασης/ Θέ¬ 
μα Ιο στις 13-11-03 του Περιφερειακού Συμβουλίου ΧΟΠ 
(Π.Σ.ΧΟΠ) ΠεριφέρειαςΔυτ. Μακεδονίας. 

23. Με το υπόψη τοπικό ρυμοτομικό σχέδιο στην εκτός 
σχεδίου περιοχή της Κοινότητας Λεχόβου Ν. Φλώρινας 
δημιουργείται οικισμός εργατικών κατοικιών του Ο.Ε.Κ. 
«Λέχοβο I», ο οποίος είναι αναγκαίος για την ανέγερση κτι¬ 
ρίων προκειμένου να καλύψει στεγαστικές ανάγκες δικαι¬ 
ούχων του Ο.Ε.Κ., για κύρια κατοικία στην ευρύτερη πε¬ 
ριοχή. Ο οικισμός αναβαθμίζει το φυσικό και δομημένο 
περιβάλλον. Δημιουργείται επιπλέον δομημένος χώρος 
και εντάσσεται στο οικιστικό περιβάλλον μια νέα έκταση. 
Ο υπόψη οικισμός θα εξυπηρετήσει τα επείγοντα στεγα- 
στικά προγράμματα του Ο.Ε.Κ. στην εκτός σχεδίου πε¬ 
ριοχή του ως άνω οικισμού, επιτυγχάνεται δε η αποφυγή 
της μετεγκατάστασης των εργαζομένων-δικαιούχων στα 
αστικά κέντρα με τις συνακόλουθες αρνητικές δημογρα- 
φικές και λοιπές κοινωνικές επιπτώσεις. 

24. Το γεγονός ότι από τις κανονιστικές διατάξεις της α¬ 
πόφασης δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α., αποφασίζουμε: 

Την έγκριση τοπικού ρυμοτομικού σχεδίου στην εκτός 
σχεδίου περιοχή, στη θέση «ΣΙΡΟΛΙ», της Κοινότητας Λε¬ 
χόβου (Ν. Φλώρινας) για την εκτέλεση επείγοντος στεγα- 
στικού προγράμματος «ΛΕΧΟΒΟ I» του Οργανισμού Ερ¬ 
γατικής Κατοικίας (Ο.Ε.Κ.) με τους παρακάτω όρους και 
περιορισμούς δόμησης: 

Άρθρο 1 
Δημιουργία: 

α) των 1,2,3 οικοδομικών τετραγώνων για την ανέγερ¬ 
ση κατοικιών. 

β) του 4 οικοδομικού τετραγώνου για χώρο Αίθουσας 
Πολλαπλών Χρήσεων-Κυλικείο. 

γ) Κοινόχρηστοι Χώροι - Πράσινο Κ.Χ.1, Κ.Χ.2, Κ.Χ.3 
(Παιδική Χαρά - Π.Χ.), Κ.Χ.4, Κ.Χ.5, Κ.Χ.6. 

Χώροι Στάθμευσης Χ.Σ. 1, Χ.Σ.2, Χ.Σ.3, Χ.Σ.4. 

δ) οδών, πεζοδρόμων, όπως οι ρυθμίσεις αυτές φαίνο¬ 
νται στο από 20-08-03 σχετικό πρωτότυπο διάγραμμα του 
Ο.Ε.Κ. σε κλίμακα 1:500, που θεωρήθηκε την 13-11-2003 


από τον Προϊστάμενο της Διεύθυνσης ΠΕ.ΧΩ. Δυτικής 
Μακεδονίας και που αντίτυπό του σε φωτοσμίκρυνση δη¬ 
μοσιεύεται με τη παρούσα απόφαση. 

Άρθρο 2 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεταιτο σχέδιο 
επιβάλλεται προκήπιο πλάτους τριών(3) μέτρων, όπως 
φαίνεται στο διάγραμμα του άρθρου 1. 

Άρθρο 3 

Οι όροι και περιορισμοί δόμησης για τα οικοδομικά τε¬ 
τράγωνα κατοικίας ορίζονται ως εξής: 

Ποσοστό Κάλυψης 40% 

Συντελεστής Δόμησης 0,70 

Μέγιστο επιτρεπόμενο ύψος κτιρίων 9,50μ. συμπερι- 
λαμβανομένης της στέγης. 

Στέγη υποχρεωτική. 

Αριθμός ορόφων:2 

Λοιποί όροι δόμησης κατά ΓΟΚ/85 όπως ισχύει. 

Άρθρο 4 

Οι όροι και περιορισμοί δόμησης για το οικοδομικό τε¬ 
τράγωνο Αίθουσας Πολλαπλών Χρήσεων-Κυλικείο ορίζο¬ 
νται ως εξής: 

Ποσοστό κάλυψης:40% 

Συντελεστής Δόμησης 0,40 

Μέγιστο επιτρεπόμενο ύψος κτιρίων 9,50μ. συμπερι- 
λαμβανομένης της στέγης. 

Στέγη υποχρεωτική. 

Λοιποί όροι δόμησης κατά ΓΟΚ/85 όπως ισχύει. 

Άρθρο 5 

Επίσης να ληφθεί υπόψη ότι πριν από την έναρξη των εκ- 
σκαπτικών εργασιών οφείλει η αρμόδια Υπηρεσία να ει¬ 
δοποιήσει εγκαίρως την 11η Εφορεία Βυζαντινών Αρχαι¬ 
οτήτων για την επίβλεψη αυτών. 

Άρθρο 6 

Η ισχύς της παρούσης απόφασης αρχίζει από τη δημο¬ 
σίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 21 Νοεμβρίου 2003 

Η Γ ενικής Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

Αριβ. οικ.6919 (2) 

Επικύρωση καθορισμού οριογραμμών του ρέματος Πευ- 
κάριστονταμειευτήρα φράγματοςτου Δ.Δ,Λόφου Δή¬ 
μου Πέτρας Νομού Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. -Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα». 

2. -ΤονΝ. 1622/86 «Τοπική αυτοδιοίκηση, Περιφερειακή 
ανάπτυξη και δημοκρατικός προγραμματισμός». 

3. -Τις διατάξεις του Π.Δ. 71/93 «Καθορισμός αρμοδιο¬ 
τήτων που διατηρούνται από τον Υπουργό και τις Περιφε¬ 
ρειακές Αρχές ή όργανα διανομαρχιακού επιπέδου της 
Γ. Γ. Δημ. Έργων του ΥΠΕΧΩΔΕ. 

4. -Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

5. -Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας «Ορισμός ειση¬ 
γητών και μεταβίβαση εξουσίας υπογραφής «Με εντολή 
Γενικού Γραμματέα» αποφάσεων, εγγράφων και άλλων 
πράξεων στον Γενικό Διευθυντή, στους Προϊσταμένους 
Διευθύνσεων κ.λ.π.». 

6. -Τις διατάξεις του άρθρου 6 του Ν 880/79, όπως τρο¬ 
ποποιήθηκε με το άρθρο 5 του Ν. 3010/2002 (ΦΕΚ 
91/Τ.Α725.4.2002). 

7. -Το 20/1095/14.2.2003 έγγραφο της Δ/νσης Τεχν. 
Υπηρεσιών Ν.Α. Πιερίας με το οποίο μας διαβίβασε προς 
επικύρωση τον φάκελο της υπόψη οριοθέτησης. 


8. -Την 256/11.12.2002 απόφαση του Δήμου Πέτρας Ν. 
Πιερίας από την οποία προκύπτει, ότι το οικείο Δημοτικό 
Συμβούλιο γνωμοδότησε υπέρ της υπόψη οριοθέτησης. 

9. -Την 20/5546/13.2.2003 απόφαση ιης Δ/νσης Τεχνι¬ 
κών Υπηρεσιών Ν.Α. Πιερίας για την έγκριση καθορισμού 
οριογραμμών του ρέματος στην περιοχή του θέματος, 
καθώς και το αντίστοιχο τοπογραφικό διάγραμμα, υπό 
κλίμακα 1: 500 (σε ένα φύλλο), επί του οποίου καθορί¬ 
σθηκαν με κόκκινη γραμμή οι οριογραμμές του ρέματος. 

Και επειδή: 

1. -0 καθορισμός των υπόψη οριογραμμών έγινε σύμ¬ 
φωνα με τα προβλεπόμενα από τον ισχύοντα νόμο. 

2. -0 φάκελος τ ης υπόψη οριοθέτησης είναι πλήρης, πε¬ 
ριλαμβάνει δε εκτός των στις παραγράφους 8 και 9 της 
παραπάνω ενότητας αναφερομένων και σχετικό τεύχος 
Τεχνικής Έκθεσης θεωρημένο από την Δ.Τ.Υ. Ν.Α., απο¬ 
φασίζουμε: 

1 -Την Επικύρωση του καθορισμού οριογραμμών του 
ρέματος Πευκάρι στο Δ.Δ. Λόφου του Δήμου Πέτρας Ν. 
Πιερίας όπως εγκρίθηκε με την απόφαση με αριθμό 
20/5546/13.2.2003 ιης Δ/νσης Τεχνικών Υπηρεσιών Ν. 
Α,Πιερίας και εμφανίζονται με κόκκινη γραμμή σε τοπο- 
γραφικό διάγραμμα υπό κλίμακα 1: 500 (ένα φύλλο). 

2 -Την δημοσίευση της παρούσας απόφασης στην Εφη¬ 
μερίδα της Κυβερνήσεως, μαζί με το αντίστοιχο Τοπο- 
γραφικό διάγραμμα σε σμίκρυνση. 

Θεσσαλονίκη, 26 Νοεμβρίου 2003 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

